ช.การช่างร่วมกรุงธนฯคว้างานกรมชล1.9พันล้าน
ช.การช่างจับมือกรุงธนเอนยิเนียร์รับงานกรมชล 1.9พันล้าน
18 ต.ค. 2553

ช.การช่างจับมือกรุงธนเอนยิเนียร์รับงานกรมชล 1.9พันล้าน
นายอนุกูล ตันติมาสน์  กรรมการและผู้ช่วยกรรมการผู้จัดการใหญ่ สายงานทรัพยากรมนุษย์และบริหารทั่วไปเนื่องด้วยบริษัท ช. การช่าง  (CK) เปิดเผยว่า  บริษัทได้ทำสัญญากิจการร่วมค้ากับ บริษัท กรุงธนเอนยิเนียร์ โดยใช้ชื่อว่ากิจการร่วมค้า ช.การช่าง-กรุงธนเอนยิเนียร์ มีวัตถุประสงค์เพื่อเข้าร่วมการคัดเลือกผู้มีคุณสมบัติเบื้องต้นตามประกาศและข้อกำหนดการประกวดราคาสำหรับงานจ้างก่อสร้างระบบท่อส่งน้ำคลองพระองค์ไชยานุชิต-อ่างเก็บน้ำบางพระและอาคารประกอบ สัญญาที่ 1 และ 2 โครงการผันน้ำจากพื้นที่ลุ่มน้ำเจ้าพระยาฝั่งตะวันออก-อ่างเก็บน้ำบางพระ จังหวัดชลบุรี
การร่วมทุนครั้งนี้ CK อหุ้น 60% และ   กรุงธนเอนยิเนียร์ถือหุ้น 40 % และกิจการร่วมค้าครั้งนี้ได้ลงนาม  สัญญาจ้างงานก่อสร้างระบบท่อส่งน้ำคลองพระองค์ไชยานุชิต-อ่างเก็บน้ำบางพระและอาคารประกอบ สัญญาที่ 1 โครงการผันน้ำจากพื้นที่ลุ่มน้ำเจ้าพระยาฝั่งตะวันออก-อ่างเก็บน้ำบางพระ จังหวัดชลบุรี กับ กรมชลประทาน  เมื่อวันที่ลงนาม 18 ตุลาคม 2553 โดยมี มูลค่าสัญญาทั้งสิ้น 1,978.80 ล้านบาท  มีระยะเวลา ประมาณ 720 วัน